ચલાલા નગરપાલિકાનાં પ્રમુખ શ્રી હિંમતભાઇ દોંગાના વડપણ હેઠળ નગરપાલિકા ઉપપ્રમુખ તથા સભ્‍યો દ્વારા તીનબતીચોકથી સ્‍મશાન સુધીનાં અતિ મહત્‍વનાં શાકભાજીની બજાર અને ચલાલાના સતત ધમધમતા રહેતા માર્ગનાં નવીનીકરણનો પ્રારંભ કરાયો હતો. ચલાલાના લોકોને આ રોડ બનતા વધારે સુવિધા મળવાની હોય લોકોમાં આનંદ છવાયો છે. આ ઉપરાંત નગરપાલિકા દ્વારા એમ પણ જણાયું છે કે,જે વિસ્‍તારમાં કામ બાકી હોય તે વિસ્‍તારમાં પણ માર્ગના અને વિકાસનાં કામો નગરપાલિકા દ્વારા યુઘ્‍ધના ધોરણે શરૂ કરવામાં આવનાર છે તેમ પાલિકા વતી શ્રી પ્રકાશભાઇ કારીયાએ જણાવ્‍યું છે.